Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta"



Virallinen lehti nro C 235 , 27/07/1998 s. 0059



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta" () (98/C 235/13) Neuvosto päätti 9. maaliskuuta 1998 Euroopan yhteisön perustamissopimuksen 43 ja 198 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 12. toukokuuta 1998. Esittelijä oli Giuseppe Pricolo. Talous- ja sosiaalikomitea hyväksyi 27. 28. toukokuuta 1998 pitämässään 355. täysistunnossa (toukokuun 27. päivän kokouksessa) seuraavan lausunnon. Äänestyksessä annettiin 106 ääntä puolesta, 4 ääntä vastaan, ja 5 pidättyi äänestämästä. 1. Johdanto 1.1. BSE-taudin aiheuttaman kielteisen julkisen mielipiteen sekä kuluttajien naudanlihaa ja naudanlihatuotteita kohtaan tunteman epäluulon vuoksi yhteisössä ryhdyttiin heti ennaltaehkäiseviin lainsäädännöllisiin toimiin, ja neuvosto hyväksyi huhtikuussa 1997 direktiivin 97/12/EY. Sen tarkoituksena oli luoda täydentämällä 26. kesäkuuta 1964 annettua direktiiviä 64/432/EY eläinten terveyteen liittyvistä ongelmista yhteisön sisäisessä nautaeläinten ja sikojen kaupassa ATK-tietokanta, jossa olisi käytettävissä nautaeläimiä ja sikoja sekä niiden siirtoja koskevia tietoja. 1.2. Direktiivin 97/12/EY hyväksymisen ohella neuvosto hyväksyi 21. huhtikuuta 1997 asetuksen (EY) N:o 820/97 nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta. 1.3. Näiden välineiden tavoitteena oli yhtäältä taata nopea ja tehokas tiedon vaihto jäsenvaltioiden välillä nautaeläinten tunnistamiseen ja siirtoon sekä asiaomaisten yritysten tunnistamiseen liittyvissä asioissa. Toisaalta eläinten korvamerkintää ja eläinpassin antamista pidettiin soveltuvina menetelminä eläinten alkuperätilan, -keskuksen tai -organisaation tai kulkureitin selville saamiseksi. 1.4. On muistettava, että nämä kaksi keskenään tiiviisti linkittynyttä välinettä olivat ja ovat edelleen kiinteä osa järjestelmää, jonka tarkoituksena on luoda tekniset edellytykset takaamaan asianmukainen yhteys tuottajan ja tietokannan välillä sekä tietokannan täysimittainen käyttö. 2. Komission ehdotukset 2.1. Komission direktiiviin 64/432/ETY ehdottamassa muutoksessa annetaan pysyvän eläinlääkintäkomitean (komission ja kyseisen komitean välinen menettely) tehtäväksi määritellä menettely, jolla varmistetaan ATK-tietokantojen toimivuus. 2.2. Kyse ei siis ole oleellisista muutoksista, vaan menettelysäännöistä, joiden avulla komission neuvoa-antava elin, pysyvä eläinlääkintäkomitea, pyritään saamaan mukaan alan hallintoon. 3. Huomioita 3.1. Komitea huomauttaa, että direktiivin 97/12/EY ja asetuksen (EY) N:o 820/97 hyväksymisestä on nyt kulunut vuosi, eikä ATK-tietokanta, jonka tulisi sisältää tietoja eläinten tunnistamisesta, karjankasvatusyrityksistä ja eläinten siirroista, ilmeisesti vielä ole toimiva. 3.2. On luultavaa, että koska komissio tekee ehdotuksen nautaeläimiä ja sikoja koskevan tietokannan sääntöjen määrittelystä, tällä erityisalalla ei ole noudatettu yhteisön säännöksiä asianmukaisesti tai riittävästi. 3.3. Tämä viive asettaa yhteisön ja/tai jäsenvaltioiden viranomaisten uskottavuuden kyseenalaiseksi, eikä varmastikaan auta saavuttamaan jälleen kuluttajien luottamusta. 3.4. Komitea pyytää komissiota esittämään raportin direktiivin 97/12/EY ja asetuksen (EY) N:o 820/97 täytäntöönpanosta koko yhteisön alueella. 3.4.1. Lisäksi komitea esittää, että kaikki asianosaiset eli maataloustuottajien, liikkeenharjoittajien ja kuluttajien järjestöt, joilla on kulloisenkin jäsenvaltion tunnustama erityisasema, voivat käyttää asianmukaisesti ATK-tietokantaa. 3.5. Koska tietokantajärjestelmää ei kuitenkaan vielä ole käytetty riittävästi, tai se ei ole vielä toimintakelpoinen, komitea katsoo, että sen on kannatettava komission ehdotusta korostaakseen kansanterveyden suojelua tärkeimpänä tavoitteena. 3.5.1. Komitea pahoittelee kuitenkin syvästi sitä, ettei vuonna 1997 annettuja yhteisön säännöksiä, jotka koskevat yhteisön sisäisestä nautaeläinten kaupasta johtuvia terveysongelmia, ole täysin otettu käyttöön. Komitea kehottaakin komissiota valmistelemaan kohdassa 3.4 mainitun raportin ja esittämään sen muille toimielimille. Bryssel 27. toukokuuta 1998. Talous- ja sosiaalikomitean puheenjohtaja Tom JENKINS () EYVL C 100, 2.4.1998, s. 23.